**Kedves Végzős Hallgató!**

A Gazdaságtudományi Kar ünnepélyes diplomaátadó tanácsülésének zavartalan lebonyolítása érdekében a következőkről tájékoztatjuk.

***A diplomaosztó ünnepségek időpontja****:* **2019. június 21. (péntek) 13:00 és 16:00 óra**

***Az ünnepség helye:* Debreceni Egyetem Főépület Díszudvar** (Debrecen, Egyetem tér 1. sz.)

*A 13:00 órás ünnepség előtt a hallgatók gyülekezőhelye: 10:30 órától a Főépület 7/8. terem (Egyetem tér 1. földszint, Díszudvar melletti folyosó).*

**Az alább felsorolt szakok hallgatóinak 13:00 órától kezdődik az ünnepség:**

* Minden angol nyelvű képzés
* Minden alapképzés, kivéve Sportszervező alapszak
* Minden felsőfokú szakképzés

*A 16:00 órás ünnepség előtt a hallgatók gyülekezőhelye: 13:30 órától a Főépület ruhatár előtti terület, a büfével szemben (Egyetem tér 1. földszint).*

**Az alább felsorolt szakok hallgatóinak 16:00 órától kezdődik az ünnepség:**

* Minden mesterképzés
* Hagyományos 5 éves egyetemi képzés
* Sportszervező alapszak

A diplomaosztó ünnepségen kizárólag azok a hallgatók vehetnek részt, akik részvételi szándékukat június 12-ig írásban jelezték!

Kérjük, fordítson figyelmet a pontos megjelenésre, mert az ünnepség megkezdéséig minden hallgatónak alá kell írnia a szükséges dokumentumokat valamint fel kell vennie a magasságának megfelelő talárt. A talár és a sapka átvételére 10:30 - 12:00 illetve 13:30-15:00 óra között van lehetőség a fent megjelölt gyülekezőhelyeken. A talár felvétele előtt át kell vennie a Törzslapot és az Oklevélmellékletet (melyek nem vihetők be az ünnepségre), kérjük mindenképpen ezzel kezdjen. A hallgatók nagy létszáma miatt számítson torlódásra, várakozásra. 12:10 illetve 15:10-kor a hallgatók a folyosón sorba lesznek állítva, és a Tanulmányi Osztály munkatársainak irányításával vonulnak be a Díszudvarra.

***Felhívjuk a figyelmet, hogy aki a megadott időpontban nem jelenik meg, a talárt a hozzá tartozó sapkával nem veszi fel, valamint 12:45-ig, illetve 15:45-ig nem foglalja el helyét a Díszudvaron a nevével ellátott széken, nem vehet részt az ünnepélyes diplomaátadón.*** *A talár és a sapka viselése kötelező.* Kérjük, hogy a diplomaosztó ünnepségen ünnepi öltözékben jelenjen meg. Az ünnepségre nem vihető be kabát, táska, egy kis üveg üdítő igen, melyet a szék lábánál tud elhelyezni. Az ünnepség (mely előreláthatólag 1-1,5 óráig tart) befejezésekor az elnökség elvonulásával egy időben a hallgatók visszavonulnak abba a terembe, ahol a talárt átvették. A talárt az ünnepség után azonnal le kell adni, a sapkát mindenki megtarthatja. Amennyiben az előzetes jelzése ellenére a diplomaosztó ünnepségen mégsem tud részt venni, kérjük, hogy személyesen, e-mailen (kari.iren@econ.unideb.hu) vagy telefonon (06/52/508-312) jelezze a Tanulmányi Osztályon Úrné Kári Irénnek minél hamarabb, amint tudja, de legkésőbb 2019. június 20-án (csütörtök) 12.00 óráig!

Néhány tudnivaló az ünnepséggel kapcsolatban: A Díszudvaron 12:45 illetve 15:45 után csak és kizárólag a talárba öltözött hallgatók tartózkodhatnak. Kérjük, szíveskedjen megkérni hozzátartozóit helyük elfoglalására. Az ünnepségről és a diplomák átvételéről hivatásos fotós fog fényképeket készíteni. A vendégeknek csak az erkélyekről lesz lehetőségük fényképezni. A hallgatók 12:45 illetve 15:45 után a helyüket már nem hagyhatják el, aki távozik a Díszudvarról, azt a rendészek nem engedik vissza.

A főépület Aulájában (1. emelet) élő kivetítés lesz, valamint a <http://www.unideb.hu> oldalon online közvetítés formájában is megtekinthető lesz az ünnepség.

A diplomák átvételének módjáról közvetlenül az ünnepség előtt adunk tájékoztatást.

GTK Tanulmányi Osztály